
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № …………………./……………….2024 г
ДО 

ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Продажба на движима вещ – частна общинска собственост: ученически автобус, марка „ ОТОЙЛ-ИВЕКО“, рег. № СМ 5674СМ

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,


През 2007 г., между Община Златоград и Министерството на образованието и науката е подписан договор за прехвърляне правото на собственост на моторно превозно средство, представляващо ученически автобус, марка „ОТОЙЛ-ИВЕКО“, за превоз на ученици, обучаващи се в общинските училища, намиращи се в границите на общината. Едното от задължения за Община Златоград, по Договора, е Общината да не извършва разпоредителни сделки с моторното превозно средство, в десет годишен срок от момента на сключване на договора. Този, десетгодишен, срок е изтекъл през 2017 г.

С Докладна записка вх. № 93-00-382/17.03.2023 г. и писмо вх. № 93-00-415/23.03.2023 г. Директор на дирекция ХД, З, О и ООС е предложил Община Златоград да се разпореди с автобуса. С мотиви, че към момента за Община Златоград е отпаднала необходимостта от ползване на горепосочения ученически автобус за превоз на ученици, тъй като разполага с други два ученически автобуса, единият с вместимост 30 места, а другият с вместимост 10 места, с които се извършват превози на учениците. 
Автобусът е заведен в баланса на Общината. От 2018 г. автобусът не се използва и не е в движение. 
Техническото състояние на автобуса е подробно описано в експертната оценка, изготвена от лицензиран оценител, притежаващ лиценз за оценка на „Машини и съоръжения“, издаден от Агенцията за приватизация.  
 Съгласно чл. 35, ал. 1 от Закона за общинската собственост, продажба на имоти и вещи – частна общинска собственост, се извършва след решение на общинския съвет, от кмета на общината, чрез публичен търг или публично оповестен конкурс.
Съгласно чл. 33 от Наредба № 2  за реда за придобиване, управление и разпореждане с общинско имущество на ОбС – Златоград, продажбата е един от начини на разпореждането с движими вещи – частна общинска собственост и се извършва след решение на общинския съвет, чрез провеждането на публично оповестен търг, по реда на глава седма от същата наредба.
Според чл. 34 от Наредба № 2  за реда за придобиване, управление и разпореждане с общинско имущество на ОбС – Златоград, разпоредителните сделки с вещи – общинска собственост, се извършват по пазарни цени. Пазарните цени се определят от общински съвет въз основа на пазарни оценки, изготвени от независими оценители, получили сертификат и вписани в регистъра към Камарата на независимите оценители в България, освен ако в закон е предвидено друго. Началните цени при провеждане на търгове за разпореждане с вещите – общинска собственост, не могат да бъдат по ниски от цените, определени от общински съвет.

Изготвянето на пазарна оценка се възлага от кмета на общината. Стойността на разходите, направени от общината за изготвяне на оценката се възстановяват по сметка на общината от физическото или юридическото лице, с което се сключва разпоредителната сделка.
Пазарната оценка на автобус марка „ОТОЙЛ-ИВЕКО“, М50.14; рег. № СМ 5674СМ; рама NMS**********; двигател № 80***********5, с цел продажбата му, изготвена от лицензиран оценител, притежаващ лиценз за оценка на „Машини и съоръжения“, издаден от Агенцията за приватизация е в размер на 6 922,00 лв. (шест хиляди деветстотин двадесет и два лева), без вкл. ДДС.

Застрахователната стойност на автобуса е в размер на 5 600,00 лв. (пет хиляди шестстотин лева).
Продажбата на автобуса, марка „ОТОЙЛ-ИВЕКО“, М50.14; рег. № СМ 5674СМ; рама NM**************; двигател № 8********* не е включена в Годишната програма за управление и разпореждане с имоти – общинска собственост за 2024 г., приета с Решение № И 54/13.04.2024 г. на Общински съвет Златоград.
Във връзка с гореизложеното, предлагам следните проекти за
І. РЕШЕНИЕ
На основание чл. 21, ал. 1, т. 12 от ЗМСМА и чл. 8, ал. 9 от Закона за общинската собственост,  Общински съвет Златоград 

РЕШИ:
Годишната програма за управление и разпореждане с имоти - общинска собственост в Община Златоград през 2024 година, приета с Решение № И 54/13.04.2024 г. на Общински съвет Златоград  се актуализира по следния начин:

I. Създава се нов Раздел IV А в Програмата: „Вещи,  които Община Златоград има намерение да предложи за продажба през 2024 г. с позиция 1“:  

 „1. Ученически автобус, марка „ОТОЙЛ-ИВЕКО“, М50.14; рег. № СМ 5674СМ; рама NM************; двигател № ***************.”
II. Р Е Ш Е Н И Е
Общински съвет Златоград на основание чл. 21, ал. 1, т. 8 от ЗМСМА, чл. 35, ал. 1 от Закона за общинската собственост, чл. 33, ал. 1, т. 1 и ал. 2 и чл. 34  от Наредба № 2 за реда за придобиване, управление и разпореждане с общинско имущество на общински съвет Златоград

Р Е Ш И:

1. Открива процедура по провеждане на публично оповестен търг с явно наддаване за продажба на движима вещ – частна общинска собственост: ученически автобус със следните технически характеристики:

	МАРКА
	ОТОЙЛ-ИВЕКО

	МОДЕЛ
	М50.14

	Рег. №
	СМ 5674СМ 

	Рама №
	NMS***************

	НОМЕР НА ДВИГАТЕЛЯ
	*************

	ОБЕМ НА ДВИГАТЕЛ
	3908 см3

	ВИД ГОРИВО
	ДИЗЕЛ

	ВИД МПС
	АВТОБУС

	ЦВЯТ
	ЖЪЛТ

	ТИП
	МЕЖДУГРАДСКИ

	ТОВАРОНОСИМОСТ
	8500 ТОНА

	ДАТА НА ПЪРВА РЕГИСТРАЦИЯ
	29.11.2006 Г.

	БРОЙ МЕСТА
	31

	ОБЩО ТЕХНИЧЕСКО СЪСТОЯНИЕ
	ЗАДОВОЛИТЕЛНО


2. Одобрява Експертна оценка, изготвена от независим оценител, получил сертификат и вписан в регистъра към Камарата на независимите оценители в България, на автобус, марка „ОТОЙЛ-ИВЕКО“, М50.14; рег. № СМ 5674СМ; рама NMS0*************; двигател № *********** в размер на 6 922,00 лв. (шест хиляди деветстотин двадесет и два лева), без вкл. ДДС.
3. Определя пазарна цена на  автобус, марка „ОТОЙЛ-ИВЕКО“, М50.14; рег. № СМ 5674СМ; рама ***********; двигател № ***************в размер на 6 922,00 лв. (шест хиляди деветстотин двадесет и два лева), без вкл. ДДС.

4. Публично оповестеният търг с явно наддаване да се проведе при следните тръжни условия:

4.1. Началната тръжна цена автобус, марка „ОТОЙЛ-ИВЕКО“, М50.14; рег. № СМ 5674СМ; рама NMS*********; двигател № 8************* в размер на 6 922,00 лв. (шест хиляди деветстотин двадесет и два лева), без вкл. ДДС.

Върху достигнатата тръжна цена се начислява ДДС.
4.2. Депозитът за участие в търга е в размер на 347,00 лв. (триста четиридесет и седем лева). 
Място за внасяне на депозита - касата на Центъра за информационно и административно обслужване на граждани, находящ се на партерен етаж в сградата на Общинска администрация Златоград, ул. “Стефан Стамболов”   № 1.
4.3. Оглед на автобуса може да се извършва всеки  работен ден от 10,00 ч. до 17,30 ч. на деня, предхождащ деня на провеждане на публично оповестен търг с явно наддаване, след закупена тръжна документация и по предварителна заявка в дирекция АПО, ОС и З в Общинска администрация Златоград. 
4.4. Участието в търга е достъпно и равнопоставено за всички физически и юридически лица.
Не се допускат до участие в търга физически и юридически лица, които:

- Не са представили някои от задължителните документи за участие в процедурата или те са нередовни;

- Не са закупили тръжна документация в предвидения срок;

- Не са внесли в предвидения срок и на място, посочено в т. 4.2 определения депозит;

- Не отговарят на други условия, предвидени в нормативния акт, заповедта на Кмета на Община Златоград за откриване на процедура публично оповестен търг и тръжна документация към нея. 
4.5. Стойността на разхода, направен от общината за изготвяне на оценката се възстановява по сметка на общината от физическото или юридическото лице, с което ще се сключи договор за продажба.
4.6. Стъпка за наддаване – 1% към първоначална тръжна цена.
5. Задължителни документи за участие в публично оповестения търг са:


1)  Заявление от кандидата за участие в търга.

2)  Документ за внесен депозит (копие).

3)  Документ за закупена тръжна документация (копие).

4)  Копие от документ за самоличност.

5)  Пълномощно с нотариална заверка на подписа, когато се участва чрез пълномощник.

6)  Декларация за извършен оглед на автобуса – по образец.

7)  Декларация за запознаване с тръжна документация – по образец.
6. Упълномощава Кмета на Община Златоград – Мирослав Митков Янчев да открие процедура по провеждане на публично оповестен търг с явно наддаване по реда на Наредба № 2 за реда за придобиване, управление и разпореждане с общинско имущество на общински съвет Златоград.

Приложения: Копия на следните документи: Заповед № РД 11-5/07.03.2007 г. на Заместник Министър-председател и Министър на образованието и науката; Договор № Д01-115/10.04.2007 г. за прехвърляне правото на собственост на моторно превозно средство; свидетелство за регистрация № **********, част I; докладна записка вх. № 93-00-382/17.03.2023 г. и писмо вх. № 93-00-415/23.03.2023 г.  от Директора на дирекция ХД, З, О и ООС; експертна оценка,  изготвена от лицензиран експерт-оценител; удостоверение за застрахователната стойност.
С уважение,

МИРОСЛАВ ЯНЧЕВ

Кмет на Община Златоград

Изготвил:

Олга Домбова-мл. експерт ОС и ЖН

Съгласувал:

Златка Цекова-директор на дирекция АПО,ОС и З,

той и юрисконсулт

ОД/ЗЦ

          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

